సర్వేపల్లి రాధాకృష్ణన్
డా. సర్వేపల్లి రాధాకృష్ణన్ (సెప్టెంబర్ 5, 1888 – ఏప్రిల్ 17, 1975) భారతదేశపు మొట్టమొదటి ఉపరాష్ట్రపతి మరియు రెండవ రాష్ట్రపతి కూడా. అంతేకాదు భారతీయ తాత్వికచింతనలో పాశ్చాత్య తత్వాన్ని ప్రవేశ పెట్టినాడని ప్రతీతి. రెండు పర్యాయాలు ఉపరాష్ట్రపతి పదవి చేపట్టి, తరువాత రాష్ట్రపతిగా ఒక పర్యాయం పదవిని చేపట్టి, భారతదేశపు అత్యంత క్లిష్టకాలంలో (చైనా, పాకిస్తానులతో యుద్ధ సమయం) ప్రధానులకు మార్గనిర్దేశం చేశారు.
వడ్లమూడి శ్రీకృష్ణ
వడ్లమూడి శ్రీకృష్ణ పశు శాస్త్రవేత్త.
వడ్లమూడి శ్రీకృష్ణ తెనాలి తాలూకా మోపర్రు గ్రామంలో 1927, ఆగష్టు 15 న జన్మించారు. ఆయన తండ్రి వెంకటరత్నం. ఆయన దేశ, విదేశాలలో ఉన్నత విద్యలను అభ్యసించి, బి.ఎ., ఎస్.సి, ఎం.ఎస్., పి.హెచ్.డి, డి.వి.ఎం. మొదలగుపట్టాలను అందుకున్నారు. ఆయన భార్య పేరు జమున. ఆయనకు ముగ్గురూ కుమారులు ఒక కుమార్తె.
ఆయన 1960లలో విదేశాలకు వలస వెళ్ళారు. అమెరికాలో కొంతకాలం పనిచేసారు. అమెరికాలో ఆవుల గోపాలకృష్ణమూర్తి గారు కూడా ఈయన ఇంటిలో కొంతకాలం ఉన్నారు. అమెరికాలో 1979-81 మధ్య కాలంలో ఆయన ఉత్తర అమెరికా తెలుగు సంఘంలో ప్రాంతీయ ఉపాధ్యక్షునిగా పనిచేసారు.